**ELŐTERJESZTÉS**

**Tiszavasvári Város Önkormányzata**

**Képviselő-testületének**

**2021. augusztus 26-án tartandó rendkívüli ülésére**

Az előterjesztés tárgya: A „Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat megvalósítása érdekében a Városi Piac működésében történő változások

Melléklet: 2 db térképrészlet

Az előterjesztés előadója: Szőke Zoltán polgármester

Az előterjesztés témafelelőse: Kovács Edina köztisztviselő

Az előterjesztés ügyiratszáma: TPH/187-146/2021

Az előterjesztést véleményező bizottságok a hatáskör megjelölésével:

A rendkívüli testületi ülés anyagát bizottságok nem tárgyalják.

Egyéb megjegyzés:

……………………………………………………………………………………

Tiszavasvári, 2021. augusztus 25.

**Kovács Edina**

**témafelelős**

**Tiszavasvári Város Polgármesterétől**

4440 Tiszavasvári, Városháza tér 4. sz.

Tel.: 42/520-500 Fax.: 42/275–000 E–mail: tvonkph@tiszavasvari.hu

Témafelelős: Kovács Edina

**ELŐTERJESZTÉS**

**- a Képviselő-testülethez -**

**A „Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat megvalósítása érdekében**

**a Városi Piac működésében történő változásokról**

Tisztelt Képviselő-testület!

Az „**Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat megvalósítása megkezdődött**, azaz aláírásra kerültek a vállalkozási szerződések 7 rész tekintetében, valamint a beruházással érintett területek munkaterületként átadásra kerültek a kivitelező részére. A kivitelezési határidő betartása érdekében a munkafolyamatok ütemezetten kerülnek megvalósításra, melynek következtében a **piac területének egy részét már a terület-előkészítési szakaszban le kell zárni, ami árusító helyek közel felét érinti**. Azonban, szeretnénk **továbbra is biztosítani a piac működését minél kevesebb változással és korlátozással, melyhez szükséges a közterületi árusítás engedélyezése a Városi Piac előtti Adria utcára és a Vágóhíd u. egy szakaszának területére. Ahhoz, hogy a közterületen biztonságosan működhessen a piac, szükséges a környező utcák lezárása piacnapokon (vasárnap), mely az alábbi utcákat érinti: Vágóhíd u., Dr. Lévai Sándor u., Adria u., Nyírfa u., az előterjesztés mellékletekét képező térkép szerint.**

Tekintettel arra, hogy a kivitelezésre 12 hónap áll rendelkezésre, így a fenti változás a piac működésében előre láthatóan legkésőbb 2022. augusztusig fennáll.

**A kivitelezőre vonatkozó kötelezettségeket a munkaterület vonatkozásában a kivitelezési szerződés tartalmazza (lezárás, felelős őrzés saját anyag vonatkozásában).**

A változás bevezetésének kezdeti időszakában, mindaddig, amíg a lakosság meg nem szokja a változásokat a polgárőrség és a rendőrség is segíteni fogja a közlekedést és a piac működésének biztonságát.

A jelen változásokkal a Tiva-Szolg Kft. bevétele csökkeni fog, mivel azon árusok, akiknek a közterületen tudunk helyet biztosítani, azok közterület foglalási szerződést kötnek az önkormányzattal, ami a Tiva-Szolg Kft.-nek kiesést fog jelenteni. Ezért szükséges a feladatellátási szerződés finanszírozási részének felülvizsgálata.

Megkérem a Tisztelt Képviselő-testületet, hogy a - határozat-tervezetben foglaltaknak megfelelően - szíveskedjen döntést hozni.

Tiszavasvári, 2021. augusztus 25.

**Szőke Zoltán**

**polgármester**

**HATÁROZAT-TERVEZET**

**TISZAVASVÁRI VÁROS ÖNKORMÁNYZATA**

**KÉPVISELŐ TESTÜLETÉNEK**

**……/2021. (VIII.26.) Kt. számú**

**határozata**

**A „Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat megvalósítása érdekében**

**a Városi Piac működésében történő változásokról**

Tiszavasvári Város Önkormányzata Képviselő-testülete a Magyarország helyi önkormányzatairól szóló 2011. évi CLXXXIX. törvény (továbbiakban: Mötv.) 13. § (1) bekezdés 1. pontjában foglalt feladatkörében eljárva az előterjesztést megtárgyalta, és az alábbi határozatot hozza:

1. **Kezdeményezi** a Tiva-Szolg. Nonprofit Kft. részéről történő **jóváhagyását** a piac **feladatellátást szolgáló 6760 hrsz-ú ingatlan** - határozat 1. mellékletét képező helyszínrajzon meghatározott mértékű területének - **munkaterületként történő biztosításához a 2. pontban foglaltak szerint.**
2. Mint a Tiva-Szolg Nonprofit Kft. döntéshozó szerve **hozzájárul a Városi Piac feladatellátást szolgáló 6760 hrsz-ú ingatlan megjelölt célra történő biztosításához** – a határozat mellékletét képező helyszínrajzon meghatározott mértékben – **legfeljebb a „Zöld városközpont kialakítása Tiszavasváriban” című TOP-2.1.2-15-SB1-2017-00028 azonosítószámú pályázat alábbi kivitelezési munkálatai befejezéséig:**

**Kivitelezés befejezésének várható dátuma: 2022. augusztus**

**Kivitelezési munkálatok:**

* **igazgatási épület kialakítása (6663/1 hrsz)**
* **műfüves focipálya kialakítása (0358/172 hrsz)**
* **86 fős parkoló kialakítása (6661/4 hrsz)**
* **kerékpárút felújítása (6658, 6654/5 hrsz)**

1. **Hozzájárulását adja – a közterületi árusítás biztosítása érdekében - a Vágóhíd, Dr. Lévai Sándor, Adria, és Nyírfa** **utcák legfeljebb 1 éven keresztül tartó vasárnapi napokon történő lezárásához -** határozat 2. mellékletét képező térképrészlet szerint - **a piac biztonságos működésének érdekében.**

**4. Felkéri a jegyzőt a Tiva-Szolg Nonprofit Kft.-vel kötött feladatellátási szerződés finanszírozási részének felülvizsgálatára.**

**Határidő**: azonnal **Felelős:** Szőke Zoltán polgármester